CELEX: 32022D0656
Language: ro
Date: 2022-04-11 00:00:00
Title: Decizia (UE) 2022/656 a Consiliului din 11 aprilie 2022 privind poziția care urmează să fie adoptată în numele Uniunii Europene în cadrul Comitetelor tehnice pentru determinarea valorii în vamă și pentru regulile de origine, constituite sub auspiciile Organizației Mondiale a Vămilor, în ceea ce privește adoptarea avizelor consultative, a comentariilor, a notelor explicative, a studiilor de caz, a studiilor și a actelor similare privind determinarea valorii în vamă a mărfurilor importate în temeiul Acordului privind punerea în aplicare a articolului VII din Acordul General pentru Tarife și Comerț din 1994, precum și în ceea ce privește adoptarea avizelor consultative, a informațiilor și a recomandărilor și a actelor similare privind determinarea originii mărfurilor în temeiul Acordului privind regulile de origine

21.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 119/103
               
            
         DECIZIA (UE) 2022/656 A CONSILIULUI
         din 11 aprilie 2022
         privind poziția care urmează să fie adoptată în numele Uniunii Europene în cadrul Comitetelor tehnice pentru determinarea valorii în vamă și pentru regulile de origine, constituite sub auspiciile Organizației Mondiale a Vămilor, în ceea ce privește adoptarea avizelor consultative, a comentariilor, a notelor explicative, a studiilor de caz, a studiilor și a actelor similare privind determinarea valorii în vamă a mărfurilor importate în temeiul Acordului privind punerea în aplicare a articolului VII din Acordul General pentru Tarife și Comerț din 1994, precum și în ceea ce privește adoptarea avizelor consultative, a informațiilor și a recomandărilor și a actelor similare privind determinarea originii mărfurilor în temeiul Acordului privind regulile de origine
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Prin Decizia 94/800/CE a Consiliului (1), Uniunea a aprobat Acordul privind punerea în aplicare a articolului VII din Acordul General pentru Tarife și Comerț din 1994 (Acordul privind determinarea valorii în vamă – ADVV) și Acordul privind regulile de origine (ARO).
                  
               
                     (2)
                  
                  
                     Prin articolul 18 alineatul (2) din ADVV se constituie, sub auspiciile Consiliului de Cooperare Vamală, un Comitet tehnic pentru determinarea valorii în vamă (CTDVV), cu scopul, în temeiul punctului 1 din anexa II la ADVV, de a asigura, la nivel tehnic, uniformitatea interpretării și aplicării ADVV.
                  
               
                     (3)
                  
                  
                     În temeiul punctului 2 litera (a) din anexa II la ADVV, CTDVV are responsabilitatea de a examina problemele tehnice specifice apărute în administrarea curentă a sistemelor de determinare a valorii în vamă a membrilor și de a emite, pe baza elementelor de fapt prezentate, avize consultative privind soluțiile adecvate.
                  
               
                     (4)
                  
                  
                     În temeiul punctului 2 litera (b) din anexa II la ADVV, CTDVV are responsabilitatea de a studia, în funcție de solicitări, actele cu putere de lege, procedurile și practicile privind determinarea valorii care au legătură cu ADVV și de a pregăti rapoarte privind rezultatele acestor studii.
                  
               
                     (5)
                  
                  
                     În temeiul punctului 2 litera (d) din anexa II la ADVV, CTDVV are responsabilitatea de a furniza astfel de informații și recomandări cu privire la orice aspecte referitoare la determinarea valorii în vamă a mărfurilor importate, în funcție de solicitările venite din partea oricărui membru sau din partea Comitetului pentru determinarea valorii în vamă instituit prin articolul 18 alineatul (1) din ADVV. Astfel de informații și recomandări pot lua forma unor avize consultative, comentarii sau note explicative.
                  
               
                     (6)
                  
                  
                     Prin articolul 4 alineatul (2) din ARO se constituie, sub auspiciile Consiliului de Cooperare Vamală, un Comitet tehnic pentru regulile de origine (CTRO), care urmează să efectueze lucrările tehnice prevăzute în anexa I la ARO.
                  
               
                     (7)
                  
                  
                     În temeiul punctului 1 litera (a) din anexa I la ARO, CTRO are responsabilitatea de a examina problemele tehnice specifice apărute în administrarea curentă a regulilor de origine ale membrilor și de a emite, pe baza elementelor de fapt prezentate, avize consultative privind soluțiile adecvate.
                  
               
                     (8)
                  
                  
                     În temeiul punctului 1 litera (b) din anexa I la ARO, CTRO are responsabilitatea de a furniza informații și recomandări cu privire la orice aspecte referitoare la determinarea originii mărfurilor, în funcție de solicitările venite din partea oricărui membru sau din partea Comitetului pentru regulile de origine constituit prin articolul 4 alineatul (1) din ARO.
                  
               
                     (9)
                  
                  
                     Este oportun să se stabilească poziția care urmează să fie adoptată în numele Uniunii în cadrul CTDVV în ceea ce privește adoptarea avizelor consultative, a comentariilor, a notelor explicative, a studiilor de caz, a studiilor și a actelor similare cu privire la orice aspecte referitoare la determinarea valorii în vamă a mărfurilor importate, pentru a asigura uniformitatea interpretării și aplicării ADVV, întrucât astfel de acte pot influența în mod decisiv conținutul dreptului Uniunii, și anume Regulamentul (UE) nr. 952/2013 al Parlamentului European și al Consiliului (2), Regulamentul delegat (UE) 2015/2446 al Comisiei (3) și Regulamentul de punere în aplicare (UE) 2015/2447 al Comisiei (4) privind valoarea în vamă a mărfurilor și determinarea acesteia.
                  
               
                     (10)
                  
                  
                     Este oportun să se stabilească poziția care urmează să fie adoptată în numele Uniunii în cadrul CTRO în ceea ce privește adoptarea avizelor consultative, a informațiilor și a recomandărilor și a actelor similare cu privire la determinarea originii mărfurilor, pentru a asigura uniformitatea interpretării și aplicării ARO, întrucât astfel de acte pot influența în mod decisiv conținutul dreptului Uniunii, și anume Regulamentul (UE) nr. 952/2013, Regulamentul delegat (UE) 2015/2446 și Regulamentul (UE) 2015/2447 privind originea mărfurilor și determinarea acesteia.
                  
               
                     (11)
                  
                  
                     Este în interesul Uniunii ca pozițiile exprimate în numele Uniunii în cadrul CTDVV să fie stabilite în conformitate cu principiile, criteriile și orientările care reglementează determinarea valorii în vamă a mărfurilor importate și ca pozițiile exprimate în cadrul CTRO să fie stabilite în conformitate cu principiile, criteriile și orientările care reglementează determinarea originii mărfurilor. De asemenea, este în interesul Uniunii ca aceste poziții să fie stabilite prompt, pentru a permite Uniunii să își exercite drepturile în cadrul CTDVV și în cadrul CTRO.
                  
               
                     (12)
                  
                  
                     Având în vedere natura extrem de tehnică a aspectelor legate de determinarea valorii în vamă a mărfurilor importate și a aspectelor legate de determinarea originii mărfurilor, numărul de chestiuni tratate în cadrul reuniunilor CTDVV și CTRO care se desfășoară anual și perioada scurtă de timp disponibilă pentru a analiza documentele emise de Secretariatul Organizației Mondiale a Vămilor (OMV) și de membrii CTDVV sau ai CTRO în pregătirea reuniunilor CTDVV sau ale CTRO și necesitatea implicită ca poziția Uniunii să țină cont și să abordeze în mod eficient noile informații prezentate înainte sau în timpul acestor reuniuni, ar trebui să fie luate măsurile necesare, în concordanță cu principiul cooperării loiale între instituțiile Uniunii consacrat la articolul 13 alineatul (2) din Tratatul privind Uniunea Europeană (TUE), pentru a se preciza poziția Uniunii.
                  
               
                     (13)
                  
                  
                     Având în vedere că, în mod recurent, documentele de lucru sunt puse la dispoziție tardiv înainte de reuniunile CTDVV și CTRO și pentru a apăra drepturile și interesele Uniunii în cadrul acestor comitete, Comisia ar trebui să depună eforturi pentru a solicita secretariatului OMV să asigure disponibilitatea documentelor de lucru în conformitate cu normele de procedură ale CTDVV și ale CTRO, astfel încât aceste documente să fie expediate cu cel puțin 30 de zile înainte de deschiderea sesiunii în cauză.
                  
               
                     (14)
                  
                  
                     Pentru a asigura capacitatea Consiliului de a evalua și, după caz, de a revizui periodic politica din cadrul prezentei decizii și în spiritul cooperării loiale dintre instituțiile Uniunii, consacrată la articolul 13 alineatul (2) din TUE, valabilitatea prezentei decizii ar trebui să fie limitată în timp,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Comitetului tehnic pentru determinarea valorii în vamă constituit sub auspiciile Organizației Mondiale a Vămilor, în ceea ce privește adoptarea avizelor consultative, a comentariilor, a notelor explicative, a studiilor de caz, a studiilor și a actelor similare privind determinarea valorii în vamă a mărfurilor importate în temeiul Acordului privind punerea în aplicare a articolului VII din Acordul General pentru Tarife și Comerț din 1994, precum și în ceea ce privește pregătirea unor astfel de acte se stabilește în conformitate cu principiile, criteriile și orientările prevăzute în secțiunea I din anexa la prezenta decizie.
         
         
            Articolul 2
            Precizarea poziției Uniunii care urmează să fie adoptată în temeiul articolului 1 are loc în conformitate cu prevederile din secțiunea II din anexă.
         
         
            Articolul 3
            Poziția care urmează să fie adoptată în numele Uniunii în cadrul Comitetului tehnic pentru regulile de origine constituit sub auspiciile Organizației Mondiale a Vămilor, în ceea ce privește adoptarea avizelor consultative, a informațiilor și a recomandărilor și a actelor similare referitoare la determinarea originii mărfurilor prin Acordul privind regulile de origine, precum și în ceea ce privește pregătirea unor astfel de acte se stabilește în conformitate cu principiile, criteriile și orientările prevăzute în secțiunea I din anexa la prezenta decizie.
         
         
            Articolul 4
            Precizarea poziției Uniunii care urmează să fie adoptată în temeiul articolului 3 are loc în conformitate cu prevederile din secțiunea II din anexă.
         
         
            Articolul 5
            Prezenta decizie intră în vigoare la data adoptării.
            Expiră la 31 decembrie 2025.
         
         
            Adoptată la Luxemburg, 11 aprilie 2022.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Decizia 94/800/CE a Consiliului din 22 decembrie 1994 privind încheierea, în numele Comunității Europene, referitor la domeniile de competența sa, a acordurilor obținute în cadrul negocierilor comerciale multilaterale din Runda Uruguay (1986-1994) (JO L 336, 23.12.1994, p. 1).
         
            (2)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
         
            (3)  Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).
         
            (4)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
      
      
         
            ANEXĂ
            
               I.   
               
                  Poziția care urmează să fie adoptată în numele Uniunii Europene în cadrul Comitetelor tehnice pentru determinarea valorii în vamă și pentru regulile de origine, constituite sub auspiciile Organizației Mondiale a Vămilor, în ceea ce privește adoptarea avizelor consultative, a comentariilor, a notelor explicative, a studiilor de caz, a studiilor și a actelor similare privind determinarea valorii în vamă a mărfurilor importate în temeiul Acordului privind punerea în aplicare a articolului VII din Acordul General pentru Tarife și Comerț din 1994, precum și în ceea ce privește adoptarea avizelor consultative, a informațiilor și a recomandărilor și a actelor similare privind determinarea originii mărfurilor în temeiul Acordului privind regulile de origine
               
            
            1.   PRINCIPII
            În cadrul Comitetelor tehnice pentru determinarea valorii în vamă și pentru regulile de origine, constituite sub auspiciile Organizației Mondiale a Vămilor (OMV), Uniunea:
            
                        (a)
                     
                     
                        promovează, contribuie și facilitează determinarea valorii în vamă a mărfurilor importate și interpretarea și aplicarea uniformă a Acordului privind punerea în aplicare a articolului VII din Acordul General pentru Tarife și Comerț 1994 (Acordul privind determinarea valorii în vamă – ADVV);
                     
                  
                        (b)
                     
                     
                        promovează, contribuie și facilitează determinarea originii mărfurilor și interpretarea și aplicarea uniformă a Acordului privind regulile de origine (ARO);
                     
                  
                        (c)
                     
                     
                        depune eforturi în vederea implicării corespunzătoare a părților interesate în etapa de pregătire a avizelor consultative, a comentariilor, a notelor explicative, a studiilor de caz, a studiilor, a informațiilor sau a recomandărilor cu privire la orice chestiuni privind determinarea valorii în vamă a mărfurilor importate sau determinarea originii mărfurilor sau a actelor similare ale Comitetului tehnic pentru determinarea valorii în vamă (CTDVV) și ale Comitetului tehnic pentru regulile de origine (CTRO) și se asigură că actele respective sunt în conformitate cu ADVV și, respectiv, cu ARO;
                     
                  
                        (d)
                     
                     
                        se asigură că măsurile adoptate în cadrul CTDVV sunt în concordanță cu Comentariul general introductiv la ADVV și cu Notele interpretative prevăzute în anexa I la ADVV;
                     
                  
                        (e)
                     
                     
                        promovează poziții compatibile cu politicile și cu cele mai bune practici ale Uniunii, inclusiv cu obiectivul de a proteja interesele financiare ale Uniunii, precum și cu orice alte angajamente internaționale ale Uniunii în domeniul în cauză.
                     
                  2.   CRITERII
            Pozițiile care urmează să fie adoptate în numele Uniunii:
            
                        (a)
                     
                     
                        se stabilesc în conformitate cu ADVV, cu Comentariul general introductiv și cu Notele interpretative prevăzute în anexa I la ADVV, în ceea ce privește determinarea valorii în vamă a mărfurilor importate;
                     
                  
                        (b)
                     
                     
                        se stabilesc în conformitate cu ADVV, în ceea ce privește determinarea originii mărfurilor;
                     
                  
                        (c)
                     
                     
                        țin seama, după caz, de următoarele:
                        
                                    (i)
                                 
                                 
                                    jurisprudența Curții de Justiție a Uniunii Europene referitoare la determinarea valorii în vamă a mărfurilor importate și a determinării originii mărfurilor;
                                 
                              
                                    (ii)
                                 
                                 
                                    instrumentele adoptate anterior de CTDVV sau de CTRO și care sunt încă aplicabile;
                                 
                              
                                    (iii)
                                 
                                 
                                    cadrul legal al Uniunii referitor la determinarea valorii în vamă a mărfurilor importate și a determinării originii mărfurilor;
                                 
                              
                                    (iv)
                                 
                                 
                                    instrumentele de orientare referitoare la determinarea valorii în vamă a mărfurilor importate, elaborate în cadrul Secției Determinarea valorii a Grupului de experți în domeniul vamal;
                                 
                              
                                    (v)
                                 
                                 
                                    instrumentele de orientare referitoare la determinarea originii mărfurilor, elaborate în cadrul Secției Determinarea originii a Grupului de experți în domeniul vamal;
                                 
                              
                                    (vi)
                                 
                                 
                                    orice alte acte juridice sau orientări referitoare la determinarea valorii în vamă a mărfurilor importate și la determinarea originii mărfurilor, elaborate de Consiliu sau de Comisie.
                                 
                              
                  3.   ORIENTĂRI
            Uniunea, după caz:
            
                        (a)
                     
                     
                        depune eforturi pentru a sprijini adoptarea în cadrul CTDVV și CTRO a avizelor consultative, a comentariilor, a notelor explicative, a studiilor de caz, a studiilor, a informațiilor și a recomandărilor sau a actelor similare referitoare la determinarea valorii în vamă a mărfurilor importate sau la determinarea originii mărfurilor, pentru a asigura, la nivel tehnic, uniformitatea interpretării și aplicării ADVV și ARO;
                     
                  
                        (b)
                     
                     
                        propune și pregătește instrumentele menționate la litera (a).
                     
                  
                     
                        II.
                     
                     
                        Precizarea poziției care urmează să fie adoptată în numele Uniunii în cadrul Comitetelor tehnice pentru determinarea valorii în vamă și pentru regulile de origine, constituite sub auspiciile OMV, în ceea ce privește adoptarea avizelor consultative, a comentariilor, a notelor explicative, a studiilor de caz, a studiilor și a actelor similare privind determinarea valorii în vamă a mărfurilor importate în temeiul ADVV, precum și în ceea ce privește adoptarea avizelor consultative, a informațiilor și a recomandărilor și a actelor similare privind determinarea originii mărfurilor în temeiul ARO
                        
                                    1.
                                 
                                 
                                    Înainte de fiecare reuniune a CTDVV sau a CTRO în cursul căreia CTDVV sau CTRO sunt invitate să adopte avize consultative, comentarii, note explicative, studii de caz, studii, informații și recomandări sau acte similare care au efecte juridice asupra Uniunii, se iau măsurile necesare astfel încât poziția care urmează să fie exprimată în numele Uniunii să țină seama de cele mai recente informații tehnice și de altă natură relevante transmise Comisiei; în conformitate cu principiile, criteriile și orientările stabilite în secțiunea I. Pentru a proteja drepturile și interesele Uniunii în cadrul OMV, Comisia acordă o atenție deosebită disponibilității documentelor de lucru prezentate în conformitate cu normele de procedură ale CTDVV și ale CTRO.
                                 
                              
                                    2.
                                 
                                 
                                    În acest sens și pe baza informațiilor transmise Comisiei în temeiul punctului 1, Comisia transmite Consiliului, cu suficient timp înainte de fiecare reuniune a CTDVV și a CTRO, astfel cum se menționează la punctul 1, un document scris care prezintă în detaliu propunerea de precizare a poziției Uniunii, în vederea dezbaterii și a adoptării detaliilor poziției care urmează să fie exprimată în numele Uniunii. Consiliul examinează documentele Comisiei în cel mai scurt timp posibil. În cazul în care Consiliul nu aprobă o anumită parte a propunerii, Comisia nu va prezenta o poziție a Uniunii cu privire la partea respectivă în cadrul CTDVV sau al CTRO.
                                 
                              
                                    3.
                                 
                                 
                                    În cazurile în care poziția Uniunii diferă în esență de avizele consultative, comentariile, notele explicative, studiile de caz, studiile sau actele similare propuse în CTDVV sau de avizele consultative, informațiile și recomandările și actele similare propuse în CTRO, Comisia exprimă, în numele Uniunii, poziția conform căreia actul în cauză nu întrunește consensul necesar pentru a fi adoptat de CTDVV sau de CTRO.
                                 
                              
                                    4.
                                 
                                 
                                    Pentru a proteja drepturile Uniunii și pentru a evita o decizie cu privire la o chestiune în privința căreia Consiliul nu este în măsură să ajungă la o poziție înainte ca membrii CTDVV sau membrii CTRO să fie invitați să își exprime poziția finală cu privire la adoptarea de avize consultative, comentarii, note explicative, studii de caz, studii, informații și recomandări și acte similare, Comisia solicită, în numele Uniunii, ca actul propus să fie dezbătut în continuare în cadrul CTDVV sau al CTRO.